als_Latn dik_Latn sag_Latn
Fjalimi i fundit në Parlament i të zhgënjyerit nga torta e pushtetit Fatmir Xhafa për Presidentin si edhe ndaj institucioneve të pavaruara që janë votuar me konsensus partiak është domethënës se, ‘’monizmi demokratik’’ është dhe do të mbetet e vetmja meritë e politikës tonë. Fotot që publikohen për herë të parë dhe eksluzive, janë bërë gjatë ceremonisë së betimit të Presidentit Nishani. Por, “TOPI nuk pati nishan me NISHANIN”, pasi Rama dhe shpurra e tij me kontratën serioze të LSI-së, duket se garantojnë pushtet majtist ndër dekada dhe oreksi për ta vjen duke ngrënë dita-ditës me brroçkullat pa përfillur ligjin dhe kushtetutën si edhe me garanci kohe … Për ta shteti nuk mund të ndahet dot nga pushteti. Madje, në Kushtetutë do të kemi shpejt ndërhyrjet e “duhura”… Dhe nuk ka sesi të mos kemi revansh edhe ndaj institucioneve të mosvotuara nga partia në pushtet, por për kohën dhe për etikë, ato duhet të pranoheshin faqe botës demokratike si të lira dhe konsensuale. Rotacioni i mallkuar terrorrizon çdo pozitë të re, pasi moskontrollimi i të gjitha pushteteve e për më tepër drejtësia, si më e korruptuara nga çdo sondazh dhe raport progres perëndimor, është copa e pakafshuar akoma nga e majta që kërkon ta zhvleftësojë me akuzat politike si edhe me pseudoreformat, ku shumica e tyre nuk kanë fare më lidhje me premtimet elektorale. Mjafton të shikojmë taksimin për 2014 dhe kuptojmë se, utopia mbetet akoma refren historik për të ardhmen majtiste. Fakt se opozita ka çuar në Kushtetuese 3 herë pozitën na frigon me thirjet alla post 44-ës me xhandarin e ri, INUK do të jetë tritoli i radhës , ai është ogurziu për shqiptarët që presin fadromën tek dera dhe shiritin, ”ZONË KRIMI POLICIA”… A thua hakmarrja do të rikthehet kryelartë ndaj opozitës dhe kundërshtarëve, gjasat thonë se po. Dhe ku jo më larg sesa dje, na rikthehet edhe Enver Hoxha si fitues dhe triumfues i diktaturës, por me lejen e Ramës and CO natyrisht. Dhe aty, tek drejtësia e diktaturës dhe e pushtetit e gjeti menjëherë drejtësinë edhe Balla e Tahiri, çuditërisht sapo erdhën në pushtet ata i fituan gjyqet ndaj shpifjeve… ?! Peshorja e drejtësisë anon nga Partia në pushtet dhe ai u vetëgjunjëzua shumë shpejt, sa hipokrizisht aq edhe përunjësisht ndaj pushtetarëve të rinj. Asgjesimi apo vet-asimilimi i tyre mbetet prioriteti i së majtës për muajt në vazhdim…?! Ata nuk mund të qeverisin të qetë me ligjvënës militantët e djathtë, sepse kanë mjaftueshëm armatën e tyre të militantëve të llogoreve dhe të protestave rekord. Koha e Thimo Kondit perëndoi, por tash ata kanë të rinjtë e shkolluar madje edhe në perëndim, “RILNIDASIT’, apo edhe mjaft kushërinj e krushqira, pasi koha e 97-ës me emërimet politike në drejtësi ka perënduar tashmë, sepse vendi ka monitorim më të qartë dhe të rreptë ndërkombëtar. A mbetet si alibi dhe gjetje presioni mediatik se, partia në pushtet të bën gjëmën e se duhet lexuar germë për germë shtypi i majtë me lupën e “PILATIT” …?! Historitë e shkruara me dhunë shtetare e pse jo edhe me gjakun e mijra shqiptarëve në tranzicion por, edhe pa heronjtë e munguar kombëtarë nga kjo politikë vetëm sa na tregojnë se, “bastioni i fundit Stalinist dhe RILINDJA” do të mbeten ushqimi i patretur nga populli që ja ka besuar votën e tij së majtës së pareformuar në ide dhe kauza reale për kohën që jetojmë…
als_Latn